ଦୁର୍ଗା ଚରଣ ରଣବୀର ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ ଅଟନ୍ତି । ଓଡ଼ିଶୀ ନୃତ୍ୟରେ ଉତ୍କର୍ଷତା ପାଇଁ ସେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ଓ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ଆଦି ପୁରସ୍କାର ଲାଭ କରିଛନ୍ତି । ସେ ପଖୱାଜ ବାଦନରେ ମଧ୍ୟ ନିପୁଣ । ଦୁର୍ଗା ଚରଣ, ୧୯୫୧ ମସିହାରେ କାମଗୁରୁଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ପଙ୍କଜ ଚରଣ ଦାସ ଓ ଗୁରୁ ଦେବ ପ୍ରସାଦ ଦାସଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଛନ୍ତି । ଦେବ ପ୍ରସାଦଙ୍କ ଶୈଳୀରେ ସେ ନୃତ୍ୟ ପ୍ରଦର୍ଶନ ଓ ଶିକ୍ଷାଦାନ ମଧ୍ୟ କରନ୍ତି ।